nibzard/narodne-novine-full-text-markdown huggingface dataset:
### NN 127/2020 (17.11.2020.), Izmjene i dopune Programa vozačkog ispita

MINISTARSTVO UNUTARNJIH POSLOVA

2427

Na temelju članka 209. stavka 1. Zakona o sigurnosti prometa na cestama (Narodne novine br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka Ustavnog suda Republike Hrvatske, 92/14., 64/15., 108/17., 70/19. i 42/20.) te članka 38. stavka 3. Zakona o sustavu državne uprave (»Narodne novine«, br. 66/19.) ministar unutarnjih poslova, uz prethodnu suglasnost ministra vanjskih i europskih poslova, donosi

IZMJENE I DOPUNE

PROGRAMA VOZAČKOG ISPITA

Članak 1.

U Programu vozačkog ispita (»Narodne novine«, br. 132/17.), u uvodnom dijelu stavak 1. mijenja se i glasi:

»(1) Ovim Programom u hrvatsko zakonodavstvo preuzima se Direktiva 2006/126/EZ Europskog parlamenta i Vijeća od 20. prosinca 2006. o vozačkim dozvolama (preinačena) (Tekst značajan za EGP) (SL L 403, 30. 12. 2006.), kako je posljednji put izmijenjena Direktivom Komisije (EU) 2020/612 od 4. svibnja 2020. o izmjeni Direktive 2006/126/EZ Europskog parlamenta i Vijeća o vozačkim dozvolama (Tekst značajan za EGP) (SL L 141, 5. 5. 2020.).«.

Članak 2.

U poglavlju III. točki 1. »VOZILO I OPREMA VOZILA« iza stavka 6. dodaje se stavak 7. koji glasi:

»(7) Iznimno od stavka 6. ove točke, ako kandidat za vozača koji već ima vozačku dozvolu stečenu na vozilu s ručnim mjenjačem u najmanje jednoj od sljedećih kategorija: B, BE, C1, C1E, C, CE, D1, D1E, D ili DE polaže ispit iz nastavnog predmeta Upravljanje vozilom, može polagati ispit na vozilu s automatskim mjenjačem za kategorije vozila BE, C1, C1E, C, CE, D1, D1E, D ili DE, a to se neće bilježiti u vozačku dozvolu koja se izdaje na temelju takvog ispita.«.

U podtočki 1.1. »Ispitno vozilo pojedine kategorije« iza stavka 1. dodaje se:

»Kategorija AM

Moped s dva kotača, radnim obujmom motora do 50 cm3, koji na ravnoj cesti ne može razviti brzinu veću do 45 km/h.«.

U Opisu Kategorije A2 stavak 2. mijenja se i glasi:

»(2) Ako motocikl pokreće motor s unutarnjim izgaranjem, radni obujam motora mora biti najmanje 245 cm3.«.

Iza Kategorije G Kategorija AM briše se.

Članak 3.

Ovaj Program stupa na snagu osmoga dana od dana objave u »Narodnim novinama«.

Klasa: 011-02/20-01/211
 Urbroj: 511-01-152-20-8
 Zagreb, 9. studenoga 2020.

Ministar
 dr. sc. Davor Božinović, v. r.
### NN 127/2020 (17.11.2020.), Rješenje o razrješenju predsjednika i članova Stalnog povjerenstva za provedbu integracije stranaca u hrvatsko društvo

Vlada Republike Hrvatske

2423

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 5. Odluke o osnivanju Stalnog povjerenstva za provedbu integracije stranaca u hrvatsko društvo (»Narodne novine«, br. 110/19 i 119/20), Vlada Republike Hrvatske je na sjednici održanoj 12. studenoga 2020. donijela

RJEŠENJE

O RAZRJEŠENJU PREDSJEDNIKA I ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

1. Razrješuje se ALEN TAHIRI dužnosti predsjednika Stalnog povjerenstva za provedbu integracije stranaca u hrvatsko društvo, na koju je imenovan kao ravnatelj Ureda za ljudska prava i prava nacionalnih manjina.

2. Razrješuju se dužnosti članovi Stalnog povjerenstva za provedbu integracije stranaca u hrvatsko društvo:

– ANDREJA METELKO-ZGOMBIĆ, na koju je imenovana kao predstavnica Ministarstva vanjskih i europskih poslova

– ŽARKO KATIĆ, na koju je imenovan kao predstavnik Ministarstva unutarnjih poslova

– DUNJA MAGAŠ, na koju je imenovana kao predstavnica Ministarstva graditeljstva i prostornoga uređenja

– MAJDA BURIĆ, na koju je imenovana kao predstavnica Ministarstva rada i mirovinskoga sustava

– MARIJA PLETIKOSA, na koju je imenovana kao predstavnica Ministarstva za demografiju, obitelj, mlade i socijalnu politiku

– dr. sc. IVANA FRANIĆ, na koju je imenovana kao predstavnica Ministarstva znanosti i obrazovanja

– TOMISLAV DULIBIĆ, na koju je imenovan kao predstavnik Ministarstva zdravstva

– NIKOLINA KLAIĆ, na koju je imenovana kao predstavnica Ministarstva regionalnoga razvoja i fondova Europske unije

– dr. sc. IVICA POLJIČAK, na koju je imenovan kao predstavnik Ministarstva kulture

– TOMISLAV BOBAN, na koju je imenovan kao predstavnik Ministarstva državne imovine

– NIKOLA MAŽAR, na koju je imenovan kao predstavnik Središnjeg državnog ureda za obnovu i stambeno zbrinjavanje

– ZVONKO MILAS, na koju je imenovan kao predstavnik Središnjeg državnog ureda za Hrvate izvan Republike Hrvatske

– HELENA BEUS, na koju je imenovana kao predstavnica Ureda za udruge

– DANIJELA GAUBE, na koju je imenovana kao predstavnica Ureda za ljudska prava i prava nacionalnih manjina

– MARINA NEKIĆ, na koju je imenovana kao predstavnica Hrvatskog zavoda za zapošljavanje

– dr. sc. JELENA PAVIČIĆ VUKIČEVIĆ, na koju je imenovana kao predstavnica Grada Zagreba

– DUNJA KUHAR, na koju je imenovana kao predstavnica Udruge gradova u Republici Hrvatskoj.

Klasa: 080-02/19-02/176
 Urbroj: 50301-15/07-20-02
 Zagreb, 12. studenoga 2020.

Predsjednik
 mr. sc. Andrej Plenković, v. r.
### NN 127/2020 (17.11.2020.), Pravilnik o izmjeni Pravilnika o minimalnim standardima za rad autoškola

Ministarstvo unutarnjih poslova

2425

Na temelju članka 201. stavka 2. Zakona o sigurnosti prometa na cestama (»Narodne novine«, br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka Ustavnog suda Republike Hrvatske, 92/14., 64/15., 108/17., 70/19. i 42/20.) ministar unutarnjih poslova donosi

PRAVILNIK

O IZMJENI PRAVILNIKA O MINIMALNIM STANDARDIMA ZA RAD AUTOŠKOLA

Članak 1.

U Pravilniku o minimalnim standardima za rad autoškola (»Narodne novine«, br. 03/18.) u članku 14. stavku 1. podstavak 1. mijenja se i glasi:

» – udvojene komande najmanje spojke i radne kočnice, a bez papučice spojke udvojene komande najmanje radne kočnice«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/212
 Urbroj: 511-01-152-20-7
 Zagreb, 9. studenoga 2020.

Ministar
 dr. sc. Davor Božinović, v. r.
### NN 127/2020 (17.11.2020.), Odluka o porezima Općine Pirovac

OPĆINA PIROVAC

2434

Na temelju članaka 20. i 42. Zakona o lokalnim porezima (»Narodne novine«, broj 115/16. i 101/17.) i članka 32. Statuta Općine Pirovac (»Službeni vjesnik Šibensko-kninske županije«, broj 5/13., 6/18. i 4/20.), Općinsko vijeće Općine Pirovac, na 23. sjednici, od 27. listopada 2020. godine, donosi

ODLUKU

O POREZIMA OPĆINE PIROVAC

I. OPĆA ODREDBA

Članak 1.

Ovom Odlukom utvrđuju se vrste poreza, stope i visina poreza koji pripadaju Općini Pirovac te nadležno porezno tijelo za utvrđivanje i naplatu poreza.

II. VRSTE POREZA

Članak 2.

Porezi Općine Pirovac su:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak na području Općine Pirovac plaća se po stopi od 6 %.

2. Porez na potrošnju

Članak 4.

Porez na potrošnju plaća se po stopi od 3 %.

3. Porez na kuće za odmor

Članak 5.

Porez na kuće za odmor plaća se u iznosu od 15,00 kuna po jednom četvornom metru korisne površine kuće za odmor na cijelom području Općine Pirovac.

III. NADLEŽNOST

Članak 6.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točaka 2. i 3. ove Odluke obavlja Ministarstvo financija, Porezna uprava.

IV. PRIJELAZNE I ZAVRŠNE ODREDBE

Članak 7.

Danom stupanja na snagu ove Odluke prestaje važiti Odluka o porezima Općine Pirovac (»Narodne novine«, broj 74/17. i 118/17., i »Službeni vjesnik Šibensko-kninske županije«, broj 8/17. i 13/17.).

Članak 8.

Ova Odluka objavit će se u »Narodnim novinama« i »Službenom vjesniku Šibensko-kninske županije«, a stupa na snagu 1. siječnja 2021. godine, osim odredbe članka 3. ove Odluke koja stupa na snagu i primjenjuje se prvoga dana u mjesecu nakon mjeseca u kojem je predmetna Odluka objavljena u »Narodnim novinama«.

Klasa: 410-01/20-01/07
 Urbroj: 2182/11-01-20-1
 Pirovac, 27. listopada 2020.

OPĆINSKO VIJEĆE OPĆINE PIROVAC

Predsjednik
 mr. oec. Zvonimir Dobrović, v. r.
### NN 127/2020 (17.11.2020.), Odluka o izmjeni Odluke o privremenoj zabrani prelaska preko graničnih prijelaza Republike Hrvatske

Stožer civilne zaštite Republike Hrvatske

2430

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 16. studenoga 2020. godine, donosi

ODLUKU

O IZMJENI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 74/20, 80/20, 81/20, 90/20, 92/20, 98/20, 102/20, 106/20, 112/20 i 119/20) točka V. mijenja se i glasi:

»Ova Odluka primjenjuje se do 30. studenoga 2020. godine.«

II.

Ova Odluka objavit će se u »Narodnim novinama«, a stupa na snagu 18. studenoga 2020. godine.

Klasa: 810-06/20-01/7
 Urbroj: 511-01-300-20-217
 Zagreb, 16. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 127/2020 (17.11.2020.), Odluka o uvođenju nužnih epidemioloških mjera za područje Grada Grubišnog Polja

STOŽER CIVILNE ZAŠTITE REPUBLIKE HRVATSKE

2432

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 17. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA GRUBIŠNOG POLJA

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Grada Grubišnog polja.

II.

Nužne epidemiološke mjere iz točke I. ove Odluke su:

– obvezno korištenje maski za lice ili medicinskih maski u svim zatvorenim prostorima u kojima se obavljaju javne ili gospodarske djelatnosti te vjerska okupljanja (uključujući i mise)

– odgoda svih društvenih i javnih manifestacija (priredbe, izložbe, znanstveni skupovi, sajmovi, razne manifestacije i sl.) koje se održavaju u zatvorenim prostorima

– obustava amaterskih kulturno-umjetničkih izvedbi i programa

– obustava sportskih aktivnosti i natjecanja u zatvorenim prostorima, osim za sportske ekipe koje se nalaze u sustavu natjecanja, a natjecanje se ne može održati na otvorenom prostoru

– obustava svih rekreativnih treninga i treninga djece do 14 godina, osim za sportske ekipe koje se nalaze u sustavu natjecanja

– preporuka da se ne organiziraju turistička putovanja i drugi izleti u kojima dolazi do kontakta većeg broja osoba.

III.

Nužne epidemiološke mjere iz točke II. ove Odluke određuju se u trajanju do 27. studenoga 2020. godine.

IV.

Ova Odluka objavit će se u »Narodnim novinama«, a stupa na snagu 18. studenoga 2020. godine.

Klasa: 810-06/20-01/7
 Urbroj: 511-01-300-20-219
 Zagreb, 17. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 128/2020 (20.11.2020.), Obavijest o podnesenom Zahtjevu za zaštitu naziva »Samoborska češnjovka«/»Samoborska češnofka« – zaštićena oznaka zemljopisnog podrijetla

MINISTARSTVO POLJOPRIVREDE

2444

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18 i 42/20, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »SAMOBORSKA ČEŠNJOVKA«/»SAMOBORSKA ČEŠNOFKA« – ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 18. svibnja 2020. godine zaprimilo je Zahtjev za zaštitu naziva »Samoborska češnjovka«/»Samoborska češnofka« – zaštićena oznaka zemljopisnog podrijetla, od podnositelja zahtjeva Udruge Samoborska češnofka, Otruševec 15A, Otruševec, 10430 Samobor.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Samoborska češnjovka«/»Samoborska češnofka« – zaštićena oznaka zemljopisnog podrijetla.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/20-01/06
 Urbroj: 525-14/0882-20-8
 Zagreb, 9. studenoga 2020.

Ministrica poljoprivrede
 Marija Vučković, v. r.
### NN 128/2020 (20.11.2020.), Obavijest o podnesenom zahtjevu za zaštitu naziva »Dalmatinska janjetina« – zaštićena oznaka izvornosti

Ministarstvo poljoprivrede

2443

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18 i 42/20, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »DALMATINSKA JANJETINA« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) je 15. svibnja 2020. godine zaprimilo Zahtjev za zaštitu naziva »Dalmatinska janjetina« – zaštićena oznaka izvornosti, od podnositelja zahtjeva Udruge uzgajivača ovaca i koza Dalmacije, Kralja Zvonimira 34, 22 320 Drniš.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Dalmatinska janjetina« – zaštićena oznaka izvornosti.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/20-01/05

Urbroj: 525-14/0882-20-7

Zagreb, 9. studenoga 2020.

Ministrica poljoprivrede
 Marija Vučković, v. r.
### NN 128/2020 (20.11.2020.), Indeks potrošačkih cijena u listopadu 2020.

Državni zavod za statistiku

2452

Državni zavod za statistiku objavljuje

INDEKS

POTROŠAČKIH CIJENA U LISTOPADU 2020.

Indeks potrošačkih cijena u listopadu 2020. u odnosu na rujan 2020. iznosi 100,4.

Klasa: 957-04/20-01/1
 Urbroj: 555-01-04-06-01-20-22
 Zagreb, 17. studenoga 2020.

Glavna ravnateljica
 Lidija Brković, v. r.
### NN 128/2020 (20.11.2020.), Rješenje o razrješenju pomoćnice ministrice regionalnoga razvoja i fondova Europske unije

VLADA REPUBLIKE HRVATSKE

2441

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 13. studenoga 2020. donijela

RJEŠENJE

O RAZRJEŠENJU POMOĆNICE MINISTRICE REGIONALNOGA RAZVOJA I FONDOVA EUROPSKE UNIJE

Razrješuje se mr. sc. ANA ODAK dužnosti pomoćnice ministrice regionalnoga razvoja i fondova Europske unije, s danom 16. studenoga 2020., na osobni zahtjev.

Klasa: UP/I 080-02/20-02/170
 Urbroj: 50301-15/07-20-02
 Zagreb, 13. studenoga 2020.

Predsjednik
 mr. sc. Andrej Plenković, v. r.
### NN 128/2020 (20.11.2020.), Odluka o promjeni granice pomorskog dobra radi građenja, rekonstrukcije i održavanja državne ceste DC8

VLADA REPUBLIKE HRVATSKE

2440

Na temelju članka 43. stavka 1. Zakona o cestama (»Narodne novine«, br. 84/11, 22/13, 54/13, 148/13, 92/14 i 110/19), Vlada Republike Hrvatske je na sjednici održanoj 19. studenoga 2020. donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC8

I.

Radi građenja, rekonstrukcije i održavanja državne ceste DC8, dionica na prolazu kroz grad Omiš, »S krivina« Omiš, sukladno lokacijskoj dozvoli, koju je izdala Splitsko-dalmatinska županija, Upravni odjel za graditeljstvo i prostorno uređenje, Ispostava Omiš, klasa: UP/I-350-05/16-01/03, urbroj: 2181/1-11-04/04-16-09 od 29. rujna 2016., a koja je izmijenjena i dopunjena novom lokacijskom dozvolom Splitsko-dalmatinske županije, Upravnog odjela za graditeljstvo i prostorno uređenje, Ispostava Omiš, klasa: UP/I-350-05/17-01/20, urbroj: 2181/1-11-04/04-17-03, od 13. studenoga 2017., izuzimaju se iz područja pomorskog dobra sljedeće nekretnine u k.o. Omiš:

– zk.č.br. 2066 – more od 1465 m2, pod novom oznakom sukladno parcelacijskom elaboratu k.č.br. 4050 – u luci more od 1405 m2,
 upisana u zk.ul.br. 2512, kao pomorsko dobro

– zk.č.br. 2061 – more od 703 m2, pod novom oznakom sukladno parcelacijskom elaboratu k.č.br. 4051 – u luci more od 827 m2, upisana u zk.ul.br. 2512, kao pomorsko dobro

– dio zk.č.br. 2065 – more od 3874 m2, pod novom oznakom sukladno parcelacijskom elaboratu k.č.br. 4052 – more od 819 m2, dio zk.č.br. 2065 – more od 3874 m2, pod novom oznakom sukladno parcelacijskom elaboratu k.č.br. 4053 – u luci more od 29 m2, dio zk.č.br. 2065 – u luci more od 3874 m2, pod novom oznakom sukladno parcelacijskom elaboratu k.č.br. 4054 – u luci more od 3 m2, upisane u zk.ul.br. 2512, kao pomorsko dobro.

II.

Nekretnine iz točke I. ove Odluke brišu se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuju u zemljišne knjige kao javno dobro u općoj uporabi u vlasništvu Republike Hrvatske.

Nadležno općinsko državno odvjetništvo uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Republike Hrvatske na nekretninama iz točke I. ove Odluke, a sukladno članku 43. stavku 5. Zakona o cestama.

III.

Nekretnine iz točke I. ove Odluke koje su izuzete iz pomorskog dobra preuzima na upravljanje društvo Hrvatske ceste d.o.o., radi građenja, rekonstrukcije i održavanja državne ceste DC8, dionica na prolazu kroz grad Omiš, s krivina Omiš.

Ovlašćuje se društvo Hrvatske ceste d.o.o. da, u ime Republike Hrvatske, na nekretninama iz stavka 1. ove točke, radi građenja, rekonstrukcije i održavanja državne ceste DC8, izvrši uklanjanje svih objekata koji se nalaze na tim nekretninama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/399

Urbroj: 50301-05/20-20-3

Zagreb, 19. studenoga 2020.

Predsjednik
 mr. sc. Andrej Plenković, v. r.
### NN 128/2020 (20.11.2020.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

2439

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 19. studenoga 2020. donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18, 59/19, 79/19, 119/19 i 50/20), u članku 37. u uvodnoj rečenici riječi: »Hrvat­skom centru za konjogojstvo – državne ergele Đakovo i Lipik« zamjenjuju se riječima: »Državnoj ergeli Đakovo i Lipik«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/20-03/85
 Urbroj: 50301-05/27-20-2
 Zagreb, 19. studenoga 2020.

Predsjednik
 mr. sc. Andrej Plenković, v. r.
### NN 128/2020 (20.11.2020.), Odluka o izmjeni i dopuni Odluke o privremenom uređivanju rada i ograničavanju radnog vremena ugostiteljskih objekata i drugih pružatelja ugostiteljskih usluga

STOŽER CIVILNE ZAŠTITE REPUBLIKE HRVATSKE

2450

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 20. studenoga 2020. godine, donosi

ODLUKU

O IZMJENI I DOPUNI ODLUKE O PRIVREMENOM UREĐIVANJU RADA I OGRANIČAVANJU RADNOG VREMENA UGOSTITELJSKIH OBJEKATA I DRUGIH PRUŽATELJA UGOSTITELJSKIH USLUGA

I.

U Odluci o privremenom uređivanju rada i ograničavanju radnog vremena ugostiteljskih objekata i drugih pružatelja ugostiteljskih usluga (»Narodne novine« broj 111/20) u točki III. stavak 1. mijenja se i glasi:

»Ugostiteljski objekti kojima nije odlukom Stožera civilne zaštite Republike Hrvatske obustavljen rad mogu raditi od 6.00 do 22.00 sata.«

II.

Iza točke IV. dodaje se točka IV.a koja glasi:

»IV.a

Kontrolu provedbe ove Odluke provodit će inspektori Ravnateljstva civilne zaštite, inspektori Državnog inspektorata, policijski službenici i pripadnici civilne zaštite.«

III.

Ova Odluka objavit će se u »Narodnim novinama«, a stupa na snagu 22. studenoga 2020. godine.

Klasa: 810-06/20-01/7

Urbroj: 511-01-300-20-224

Zagreb, 20. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 128/2020 (20.11.2020.), Odluka o uvođenju nužnih epidemioloških mjera za područje Grada Daruvara

Stožer civilne zaštite Republike Hrvatske

2446

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 20. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA DARUVARA

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Grada Daruvara.

II.

Nužne epidemiološke mjere iz točke I. ove Odluke su:

– odgoda svih društvenih i javnih manifestacija (priredbe, izložbe, znanstveni skupovi, razne manifestacije i sl.) koji se održavaju u zatvorenim prostorima

– obustava amaterskih kulturno-umjetničkih izvedbi i programa

– obustava iznajmljivanja i drugog korištenja društvenih domova za sve vrste okupljanja

– obiteljska poljoprivredna gospodarstva koja obavljaju ugostiteljsku djelatnost mogu istovremeno ugostiti najviše 15 gostiju, uz pridržavanje svih propisanih epidemioloških mjera

– u ugostiteljskim objektima može se u isto vrijeme održavati samo jedno privatno okupljanje ili svečanost s najviše 15 osoba, bez obzira na veličinu prostora i broj sala u ugostiteljskom objektu

– ograničenje radnog vremena ugostiteljskih objekata iz skupine »Barovi« do 22,00 sata

– obustava sportskih aktivnosti i natjecanja u zatvorenim prostorima, osim za sportske ekipe koje se nalaze u sustavu natjecanja, a natjecanje se ne može održati na otvorenom prostoru

– obustava svih rekreativnih treninga i treninga djece do 14 godina, osim za sportske ekipe koje se nalaze u sustavu natjecanja

– obvezno korištenje maski za lice ili medicinskih maski u svim zatvorenim prostorima u kojima se obavljaju javne ili gospodarske djelatnosti te vjerska okupljanja i obredi

– preporuka da se skupštine udruga i vijeća održavaju putem videokonferencija ili drugih tehnologija za održavanje sastanaka na daljinu

– preporuka da se ne organiziraju turističke putovanja i drugi izleti u kojima dolazi do kontakta većeg broja osoba

– preporuka da se ne održavaju privatna okupljanja, a ako se održavaju da se ograniče na članove iz najviše dva različita kućanstva.

III.

Zadužuju se Stožer civilne zaštite Grada Daruvara za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 14. prosinca 2020. godine.

V.

Ova Odluka objavit će se u »Narodnim novinama«, a stupa na snagu 21. studenoga 2020. godine.

Klasa: 810-06/20-01/7
 Urbroj: 511-01-300-20-220
 Zagreb, 20. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 128/2020 (20.11.2020.), Odluka o dopunama Odluke o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

2447

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 20. studenoga 2020. godine, donosi

ODLUKU

O DOPUNAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjera za područje Osječko-baranjske županije (»Narodne novine« broj 111/20) u točki II. iza podstavka 3. dodaju se podstavci 4., 5. i 6. koji glase:

»

– na vjerskim obredima u zatvorenim prostorima broj prisutnih se ograničava s obzirom na veličinu prostora, na način da za svaku prisutnu osobu mora biti osigurano 4 m2 neto površine, uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo

– preporuka da na profesionalnim umjetničkim izvedbama i programima te kino projekcijama bude prisutno najviše 50 osoba, uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo

– preporuka jedinicama lokalne samouprave s područja Osječko-baranjske županije da obustave iznajmljivanje i drugo korištenje domova u svojem vlasništvu za sve vrste okupljanja.«

II.

Iza točke III. dodaje se točka III.a koja glasi:

»III.a

Nužne epidemiološke mjere iz ove Odluke određuju se u trajanju do 24. prosinca 2020. godine.«

III.

Ova Odluka objavit će se u »Narodnim novinama«, a stupa na snagu 21. studenoga 2020. godine.

Klasa: 810-06/20-01/7

Urbroj: 511-01-300-20-221

Zagreb, 20. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 128/2020 (20.11.2020.), Odluka o uvođenju nužnih epidemioloških mjera za područje Grada Gospića

STOŽER CIVILNE ZAŠTITE REPUBLIKE HRVATSKE

2451

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 20. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA GOSPIĆA

I.

Na prijedlog Stožera civilne zaštite Ličko-senjske županije uvode se nužne epidemiološke mjere za područje Grada Gospića.

II.

Nužne epidemiološke mjere iz točke I. ove Odluke su:

– ograničavanje broja prisutnih osoba na profesionalnim umjetničkim izvedbama i programima, kino projekcijama, vjerskim obredima, izložbama u muzejskim, galerijskim i ostalim izložbenim prostorima te sjednicama predstavničkih tijela na najviše 50 osoba, kada se održavaju u zatvorenim prostorima

– organizatori svih događanja i okupljanja koja su dopuštena obvezni su provoditi pojačani nadzor pridržavanja propisanih epidemioloških mjera

– privremena obustava korištenja sportskih dvorana za sportske aktivnosti, osim za sportske ekipe koje se nalaze u sustavu natjecanja

– preporuka da se skupštine udruga i vijeća održavaju putem video konferencija ili drugih tehnologija za održavanje sastanaka na daljinu

– preporuka da se ne održavaju privatna okupljanja, a ako se održavaju da se ograniče na članove iz najviše dva različita kućanstva.

III.

Zadužuje se Stožer civilne zaštite Grada Gospića za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 4. prosinca 2020. godine.

V.

Ova Odluka objavit će se u »Narodnim novinama«, a stupa na snagu 21. studenoga 2020. godine.

Klasa: 810-06/20-01/7
 Urbroj: 511-01-300-20-225
 Zagreb, 20. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2020 (23.11.2020.), Pravilnik o izmjenama Pravilnika o službenoj iskaznici upravnog inspektora

MINISTARSTVO PRAVOSUĐA I UPRAVE

2458

Na temelju članka 13. stavka 3. Zakona o upravnoj inspekciji (»Narodne novine« broj 15/18 i 98/19) ministar pravosuđa i uprave donosi

PRAVILNIK

O IZMJENAMA PRAVILNIKA O SLUŽBENOJ ISKAZNICI UPRAVNOG INSPEKTORA

Članak 1.

U Pravilniku o službenoj iskaznici upravnog inspektora (»Narodne novine« broj 81/18 i 33/20) u članku 3. točki a) podtočki 3. i točki b) podtočki 3., članku 7., članku 10. stavku 3., članku 11. stavku 1., riječi »Ministarstvo uprave« u određenom padežu zamjenjuju se riječima »Ministarstvo pravosuđa i uprave« u odgovarajućem padežu.

Članak 2.

Obrazac službene iskaznice upravnog inspektora koji je sastavni dio Pravilnika o službenoj iskaznici upravnog inspektora zamjenjuje se Obrascem službene iskaznice upravnog inspektora koji je sastavni dio ovoga Pravilnika.

Članak 3.

Upravni inspektori koristit će službene iskaznice izdane na temelju Pravilnika o službenoj iskaznici upravnog inspektora do izdavanja službene iskaznice na temelju ovoga Pravilnika, nakon čega će se prethodno izdana službena iskaznica poništiti.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/256

Urbroj: 514-U-08/1-20-1

Zagreb, 29. listopada 2020.

Ministar
 dr. sc. Ivan Malenica, v. r.

OBRAZAC SLUŽBENE ISKAZNICE UPRAVNOG INSPEKTORA

![](/files/_web/sluzbeni-dio/2020/131871/images/2820.jpg)

![](/files/_web/sluzbeni-dio/2020/131871/images/2812.jpg)
### NN 129/2020 (23.11.2020.), Pravilnik o izmjeni i dopuni Pravilnika o proizvođačkim organizacijama i drugim oblicima udruženja primarnih poljoprivrednih proizvođača

Ministarstvo poljoprivrede

2460

Na temelju članka 60. stavka 7. Zakona o poljoprivredi (»Narodne novine« broj 118/18 i 42/20) ministrica poljoprivrede donosi

PRAVILNIK

O IZMJENI I DOPUNI PRAVILNIKA O PROIZVOĐAČKIM ORGANIZACIJAMA I DRUGIM OBLICIMA UDRUŽENJA PRIMARNIH POLJOPRIVREDNIH PROIZVOĐAČA

Članak 1.

U Pravilniku o proizvođačkim organizacijama i drugim oblicima udruženja primarnih poljoprivrednih proizvođača (»Narodne novine«, broj 87/20) u članku 17. stavku 2. točki b) broj: »14.« zamjenjuje se brojem: »16.«

Članak 2.

U članku 18. iza stavka 2. dodaje se sljedeći stavak 3. koji glasi:

»(3) Postupci započeti prema odredbama Pravilnika o priznavanju i potporama za rad proizvođačkih organizacija (»Narodne novine«, br. 81/15, 97/15, 100/15, 101/15, 124/15, 88/16 i 49/17) dovršit će se prema odredbama toga Pravilnika.«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/61

Urbroj: 525-07/0221-20-24

Zagreb, 10. studenoga 2020.

Ministrica poljoprivrede
 Marija Vučković, v. r.
### NN 129/2020 (23.11.2020.), Rješenje o razrješenju predsjednika i članica Upravnog vijeća Središnje agencije za financiranje i ugovaranje programa i projekata Europske unije

Vlada Republike Hrvatske

2456

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07, 114/07, 29/12, 56/13 i 24/16), Vlada Republike Hrvatske je na sjednici održanoj 19. studenoga 2020. donijela

RJEŠENJE

O RAZRJEŠENJU PREDSJEDNIKA I ČLANICA UPRAVNOG VIJEĆA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

1. Razrješuje se mr. sc. MARKO PAVIĆ dužnosti predsjednika Upravnog vijeća Središnje agencije za financiranje i ugovaranje programa i projekata Europske unije.

2. Razrješuju se dužnosti članice Upravnog vijeća Središnje agencije za financiranje i ugovaranje programa i projekata Europske unije:

– mr. sc. IVANA JAKIR-BAJO

– NIKOLINA KLAIĆ.

Klasa: 080-02/20-02/174

Urbroj: 50301-15/28-20-02

Zagreb, 19. studenoga 2020.

Predsjednik
 mr. sc. Andrej Plenković, v. r.
### NN 129/2020 (23.11.2020.), Rješenje o imenovanju predsjednice i članova Upravnog vijeća Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2457

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07, 114/07, 29/12, 56/13 i 24/16), Vlada Republike Hrvatske je na sjednici održanoj 19. studenoga 2020. donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

1. Imenuje se NATAŠA TRAMIŠAK, ministrica regionalnoga razvoja i fondova Europske unije, predsjednicom Upravnog vijeća Središnje agencije za financiranje i ugovaranje programa i projekata Europske unije, po položaju.

2. Imenuje se ANTE MATIJEVIĆ, Nacionalni dužnosnik za ovjeravanje, članom Upravnog vijeća Središnje agencije za financiranje i ugovaranje programa i projekata Europske unije, po položaju.

3. Imenuje se VELIMIR ŽUNAC članom Upravnog vijeća Središnje agencije za financiranje i ugovaranje programa i projekata Europske unije.

Klasa: 080-02/20-01/101

Urbroj: 50301-15/28-20-04

Zagreb, 19. studenoga 2020.

Predsjednik
 mr. sc. Andrej Plenković, v. r.
### NN 129/2020 (23.11.2020.), Odluka o dopuni Odluke o uvođenju nužnih epidemioloških mjera za područje Varaždinske županije

STOŽER CIVILNE ZAŠTITE REPUBLIKE HRVATSKE

2463

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 23. studenoga 2020. godine, donosi

ODLUKU

O DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE VARAŽDINSKE ŽUPANIJE

I.

Na prijedlog Stožera civilne zaštite Varaždinske županije u Odluci o uvođenju nužnih epidemiološ1kih mjera za područje Varaždinske županije (»Narodne novine« broj 113/20, 117/20, 121/20 i 128/20) u točki II. dodaju se stavci 2. i 3. koji glase:

»Protuepidemijska mjera iz stavka 1. podstavka 3. ove točke ne odnosi se na ugostiteljske objekte koji pružaju uslugu smještaja, a koji smiju usluživati samo goste koji u njima koriste uslugu smještaja.

Protuepidemijske mjere iz stavka 1. podstavaka 6. i 7. iznimno se ne primjenjuju na sportašice i sportaše I. i II. kategorije u pojedinačnim sportovima i seniorske sportske ekipe koje nastupaju u najvišem stupnju natjecanja.«

II.

Ova Odluka objavit će se u »Narodnim novinama«, a stupa na snagu 24. studenoga 2020. godine.

Klasa: 810-06/20-01/7

Urbroj: 511-01-300-20-228

Zagreb, 23. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 129/2020 (23.11.2020.), Odluka o uvođenju nužne epidemiološke mjere za područje Općine Sali

STOŽER CIVILNE ZAŠTITE REPUBLIKE HRVATSKE

2462

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 23. studenoga 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE ZA PODRUČJE OPĆINE SALI

I.

Na prijedlog Stožera civilne zaštite Zadarske županije uvodi se nužna epidemiološka mjera obustave održavanja misa i vjerskih okupljanja u župama Sali, Zaglav, Žman i Luka.

II.

Zadužuje se Stožer civilne zaštite Općine Sali za nadzor pridržavanja propisane epidemiološke mjere.

III.

Nužne epidemiološke mjere iz ove Odluke određuju se u trajanju do 15. prosinca 2020. godine.

IV.

Ova Odluka objavit će se u »Narodnim novinama«, a stupa na snagu 24. studenoga 2020. godine.

Klasa: 810-06/20-01/7

Urbroj: 511-01-300-20-227

Zagreb, 23. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 130/2020 (25.11.2020.), Pravilnik o izmjeni Pravilnika o postupku izbora pravosudnih inspektora i načinu provedbe inspekcijskih nadzora

MINISTARSTVO PRAVOSUĐA I UPRAVE

2469

Na temelju članka 80. stavka 3. Zakona o sudovima (»Narodne novine«, broj 28/13, 33/15, 82/15, 67/18 i 126/19) i članka 70. stavka 3. Zakona o državnom odvjetništvu (»Narodne novine«, broj 67/18) ministar pravosuđa i uprave donosi

PRAVILNIK

O IZMJENI PRAVILNIKA O POSTUPKU IZBORA PRAVOSUDNIH INSPEKTORA I NAČINU PROVEDBE INSPEKCIJSKIH NADZORA

Članak 1.

U Pravilniku o postupku izbora pravosudnih inspektora i načinu provedbe inspekcijskih nadzora (»Narodne novine«, broj 106/19) prestaje se primjenjivati obrazac broj 1 te se primjenjuje obrazac broj 1 koji je prilog ovog Pravilnika i čini njegov sastavni dio.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/19-01/100072

Urbroj: 514-04-02-01-01/3-20-06

Zagreb, 12. studenoga 2020.

Ministar
 dr. sc. Ivan Malenica, v. r.

PRILOG

OBRAZAC BROJ 1 (85x55 mm)

1. stranica

![](/files/_web/sluzbeni-dio/2020/131877/images/4085.jpg)

2. stranica

![](/files/_web/sluzbeni-dio/2020/131877/images/4076.jpg)
### NN 130/2020 (25.11.2020.), Pravilnik o izmjenama Pravilnika o Školskoj shemi voća i povrća te mlijeka i mliječnih proizvoda

MINISTARSTVO POLJOPRIVREDE

2476

Na temelju članka 47. stavka 5. Zakona o poljoprivredi (»Narodne novine«, br. 118/18 i 42/20) ministrica poljoprivrede donosi

PRAVILNIK

O IZMJENAMA PRAVILNIKA O ŠKOLSKOJ SHEMI VOĆA I POVRĆA TE MLIJEKA I MLIJEČNIH PROIZVODA

Članak 1.

U Pravilniku o Školskoj shemi voća i povrća te mlijeka i mliječnih proizvoda (»Narodne novine«, br. 98/19 i 99/20) članak 12.a mijenja se i glasi:

(1) U skladu s člankom 2. stavkom 1. točkom i. Uredbe (EU) br. 39/2017, za potrebe standardiziranja veličina jediničnih troškova i ocjene opravdanosti troškova koje su dostavili podnositelji zahtjeva za potporu za voće i povrće te mlijeko i mliječne proizvode utvrđuje se najviša prihvatljiva nabavna cijena proizvoda iz članka 6. ovoga Pravilnika.

(2) Cijena iz stavka 1. ovoga članka, za sve prihvatljive proizvode iz članka 6. ovoga Pravilnika, određuje se na temelju petogodišnjeg prosjeka ponderiranih maloprodajnih cijena (bez PDV-a) koje, u okviru aktualnih trendova vodi, ažurira i utvrđuje Tržišni cjenovni informacijski sustav u poljoprivredi Ministarstva poljoprivrede (TISUP).

(3) Najviša prihvatljiva nabavna cijena iz stavka 1. ovoga članka izračunava se za jedno godišnje razdoblje provedbe Školske sheme, prije njegovog početka, a objavljuje se na mrežnim stranicama Agencije za plaćanja.

(4) Ako je cijena isporučenog proizvoda, navedena na Zahtjevu za potporu, viša od utvrđene najviše prihvatljive nabavne cijene iz stavka 1. ovoga članka, razlika u cijeni nije prihvatljiva za isplatu.

(5) Ako je cijena isporučenog proizvoda, navedena na Zahtjevu za potporu, niža od utvrđene najviše prihvatljive nabavne cijene iz stavka 1. ovoga članka, za isplatu je prihvatljiva cijena navedena na Zahtjevu za potporu.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 320-04/20-01/21

Urbroj: 525-7/1298-20-10

Zagreb, 17. studenoga 2020.

Ministrica poljoprivrede
 Marija Vučković, v. r.
### NN 130/2020 (25.11.2020.), Pravilnik o izmjenama Pravilnika o službenoj iskaznici i znački službenika pravosudne policije

MINISTARSTVO PRAVOSUĐA I UPRAVE

2470

Na temelju članka 115. stavka 4. Zakona o sudovima (»Narodne novine«, broj 28/13, 33/15, 82/15, 67/18 i 126/19), ministar pravosuđa i uprave donosi

PRAVILNIK

O IZMJENAMA PRAVILNIKA O SLUŽBENOJ ISKAZNICI I ZNAČKI SLUŽBENIKA PRAVOSUDNE POLICIJE

Članak 1.

U Pravilniku o službenoj iskaznici i znački službenika pravosudne policije (»Narodne novine«, broj 31/15) u članku 4. stavku 1. podstavku 4. riječi: »ministra pravosuđa« »zamjenjuju se riječima: »ministra nadležnog za poslove pravosuđa«.

Članak 2.

U članku 6. stavku 4. treća rečenica briše se.

Članak 3.

U cijelom tekstu Pravilnika o službenoj iskaznici i znački službenika pravosudne policije riječi: »Ministarstvo pravosuđa« zamjenjuju se riječima: »ministarstvo nadležno za poslove pravosuđa« u odgovarajućem padežu.

Članak 4.

Danom stupanja na snagu ovog Pravilnika prestaju se primjenjivati obrasci službenih iskaznica i znački otisnuti uz Pravilnik o službenoj iskaznici i znački službenika pravosudne policije (»Narodne novine«, broj 31/15) te se primjenjuju obrasci službenih iskaznica i izgledi znački koji su otisnuti uz ovaj Pravilnik i koji čine njegov sastavni dio.

Članak 5.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-01/14-01/39

Urbroj: 514-04-02-01-01/3-20-08

Zagreb, 12. studenoga 2020.

Ministar
 dr. sc. Ivan Malenica, v. r.

OBRAZAC SLUŽBENE ISKAZNICE I IZGLED ZNAČKE OVLAŠTENE SLUŽBENE OSOBE USTROJSTVENE JEDINICE MINISTARSTVA PRAVOSUĐA I UPRAVE

![](/files/_web/sluzbeni-dio/2020/131877/images/4134.jpg)

![](/files/_web/sluzbeni-dio/2020/131877/images/4125.jpg)

![](/files/_web/sluzbeni-dio/2020/131877/images/4120.jpg)

OBRAZAC SLUŽBENE ISKAZNICE I IZGLED ZNAČKE SLUŽBENIKA PRAVOSUDNE POLICIJE RASPOREĐENOG NA POSLOVE OSIGURANJA PRAVOSUDNIH TIJELA

![](/files/_web/sluzbeni-dio/2020/131877/images/4113.jpg)

![](/files/_web/sluzbeni-dio/2020/131877/images/4108.jpg)

![](/files/_web/sluzbeni-dio/2020/131877/images/4098.jpg)
### NN 130/2020 (25.11.2020.), Odluka o imenovanju sudaca Visokog kaznenog suda Republike Hrvatske

Državno sudbeno vijeće

2479

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15 i 67/18 – u daljnjem dijelu teksta – ZDSV), Državno sudbeno vijeće (u daljnjem dijelu teksta Vijeće), sastavljeno od Darka Milkovića, predsjednika Vijeća te Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Željka Lackovića, Mirte Matić, dr. sc. Orsata Miljenića, Lidije Vidjak i prof. dr. sc. Maria Vinkovića, članova Vijeća, na 19. sjednici održanoj 7. i 8. studenoga 2019., donijelo je

ODLUKU

Za suce Visokog kaznenog suda Republike Hrvatske imenuju se: mr. sc. Marijan Bitanga, Ivan Turudić, Tanja Pavelin, Sanja Katušić-Jergović, mr. sc. Ljiljana Stipišić, dr. sc. Lana Pető Kujundžić, Snježana Hrupek-Šabijan, Željko Horvatović, Tomislav Juriša, Marija Balenović i Sanda Janković.

Broj: IS-11/19-25

Zagreb, 8. studenoga 2019.

Predsjednik
 Državnog sudbenog vijeća
 Darko Milković, v. r.
### NN 130/2020 (25.11.2020.), Pravilnik o izmjenama Pravilnika o EORI broju

Ministarstvo financija

2466

Na temelju članka 14. Zakona o provedbi carinskog zakonodavstva Europske unije (»Narodne novine«, broj 40/16) te članka 38. stavka 3. Zakona o sustavu državne uprave (»Narodne novine« broj 66/19) ministar financija, uz prethodnu suglasnost ministra vanjskih i europskih poslova, donosi

PRAVILNIK

O IZMJENAMA PRAVILNIKA O EORI BROJU

Članak 1.

U Pravilniku o EORI broju (»Narodne novine«, broj 104/17), članak 3. mijenja se i glasi:

»Članak 3.

Iznimno od članka 2. ovoga Pravilnika izdavanje EORI broja nisu dužne zatražiti:

a) diplomatske misije trećih zemalja u Republici Hrvatskoj

b) fizičke osobe s nastanom u Republici Hrvatskoj kada uvoze ili izvoze robu za svoje osobne potrebe.«

Članak 2.

Obrazac iz članka 6. stavka 1. Pravilnika zamjenjuje se novim obrascem koji je tiskan uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 413-01/17-18/1

Urbroj: 513-02-1232/1-18-3

Zagreb, 19. studenoga 2020.

Ministar financija
 dr. sc. Zdravko Marić, v. r.

PRILOG 1.

![](/files/_web/sluzbeni-dio/2020/131877/images/7337.jpg)

![](/files/_web/sluzbeni-dio/2020/131877/images/7352.jpg)
### NN 130/2020 (25.11.2020.), Odluka o uvođenju nužnih epidemioloških mjera za područje Općine Vrbnik

Stožer civilne zaštite Republike Hrvatske

2478

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 25. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE OPĆINE VRBNIK

I.

Na prijedlog Stožera civilne zaštite Primorsko-goranske županije uvode se nužne epidemiološke mjere za područje Općine Vrbnik.

II.

Nužne epidemiološke mjere iz točke I. ove Odluke su:

– obustava rada ugostiteljskih objekata, osim ugostiteljskih objekata koji pružaju uslugu smještaja, a koji smiju usluživati samo goste koji u njima koriste uslugu smještaja

– obustava održavanja misa i vjerskih okupljanja

– pogrebi i posljednji ispraćaji mogu se održavati samo u krugu obitelji i predstavnika vjerske zajednice.

III.

Zadužuje se Stožer civilne zaštite Općine Vrbnik za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 10. prosinca 2020. godine.

V.

Ova Odluka objavit će se u »Narodnim novinama«, a stupa na snagu 26. studenoga 2020. godine.

Klasa: 810-06/20-01/7

Urbroj: 511-01-300-20-231

Zagreb, 25. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 130/2020 (25.11.2020.), Ispravak Odluke o uvođenju nužnih epidemioloških mjera za područje Grada Daruvara

STOŽER CIVILNE ZAŠTITE REPUBLIKE HRVATSKE

2486

Nakon izvršene usporedbe s izvornim tekstom utvrđena je pogreška u Odluci o uvođenju nužnih epidemioloških mjera za područje Grada Daruvara, koja je objavljena u »Narodnim novinama« broj 128 od 20. studenoga 2020., te se daje

ISPRAVAK ODLUKE

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA DARUVARA

U Odluci o uvođenju nužnih epidemioloških mjera za područje Grada Daruvara (»Narodne novine«, broj 128/20) umjesto urudžbenog broja: »Urbroj: 511-01-300-20-220« treba stajati urudžbeni broj: »Urbroj: 511-01-300-20-229«.

Urbroj: 511-01-300-20-230

Zagreb, 24. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.